钦定古今图书集成/明伦汇编/氏族典/第143卷 > 元劭
## 钦定古今图书集成/明伦汇编/氏族典/第143卷 > 元劭

按《魏书彭城王传》，“彭城王勰嫡子劭，字子讷，袭封。善
武艺，少有气节，起家宗正少卿，又除使持节、假散骑
常侍、平东将军、青州刺史。于时齐州民刘均、房顷等
扇动三齐，萧衍遣将彭城郡王辩等搔扰边邮，劭频
有防拒之效。孝昌末，灵太后失德，四方纷扰，劭遂有
异志，为安丰王延明所启，乃征入为御史中尉。庄帝”
即位，尊为无上王，寻遇害河阴，追谥曰孝宣皇帝。有
二子：韶，字世胄，袭。武定末，司州牧。齐受禅，爵例降。韶
弟袭，字世绍，武定初，封武安王，邑一千户。武定末，中
书侍郎。齐受禅，爵例降。